Správa zo zahraničnej pracovnej cesty

1.	Účastník ZPC: PhDr. Eduard Jambor, PhD.

2.	Zahraničná pracovná cesta: Nórske kráľovstvo, Bodø (Na pozvanie „The Norwegian Centre for International Cooperation in Education.“ ZPC bola hradená z finančných prostriedkov grantov EHP a Nórskeho finančného mechanizmu)

3.	Rámcový program pobytu: 

12.03.2018 – prílet vo večerných hodinách
13.03.2018 – EEA Grants Norway Grants – PO/DPP seminar Bodø, Nord university 
14.03.2018 – SIUs Internationalisation Conference, Nord university
15.03.2018 – odlet v skorých ranných hodinách

4.	Stručný priebeh rokovaní, resp.  študijného pobytu:  
Seminár pre správcov programov a donorských programových partnerov (PO/DPP) a medzinárodná konferencia na pozvanie „The Norwegian Centre for International Cooperation in Education“ (SIU) sa týkali celkového prehľadu, špecifík a prierezu podporovaných edukačných programov financovaných z grantov EHP a Nórskych grantov vo všetkých 15 prijímateľských krajinách v programovom období 2014 – 2021. Výskumná agentúra vystupuje ako PO pre program na podporu rozvoja obchodu, inovácií a MSP. Seminár sa týkal výmeny skúseností v oblasti inovácií, vzdelávacích modelov, podpory konkurencieschopnosti a spolupráce v rámci predmetných finančných mechanizmov. Výzvou je možný nedostatok partnerov z prispievateľských krajín, či neprimerane vysoký počet uchádzačov o granty v prijímateľských krajinách vzhľadom k povoleným limitom a kapacitám. Ako príklady dobrej praxe s veľkým potenciálom z hľadiska nastavenia boli podrobne predstavené a opakovane prezentované návrhy programov Slovenska a Portugalska.
5.	Odporúčané závery: 
Rokovania prebiehali na pozvanie „The Norwegian Centre for International Cooperation in Education“ v súvislosti s prípravou tzv. edukačného komponentu v rámci programu pre Rozvoj obchodu, inovácií a MSP z grantov Nórska a EHP na obdobie 2014 – 2021. 

6.	Prehľad prinesenej dokumentácie a miesto jej uloženia

7.	Osobitne vyhodnotený očakávaný prínos ZPC
Primárnym prínosom bude po finalizácii návrhu edukačného komponentu programu Rozvoj obchodu, inovácií a MSP, príprava a vyhlásenie výziev na podávanie žiadostí o príspevok pre oprávnené subjekty a praktická implementácia finančných prostriedkov alokovaných na program slovenským prijímateľom.

8.	Spôsob zverejnenia výsledkov ZPC, prenos získaných informácií

(podľa charakteru a potreby), príp. adresár osôb a  organizácií, ktorým sa správa zaslala

Súhlasím so zverejnením správy na internete

Správu vypracoval: PhDr. Eduard Jambor, PhD.
Dátum: 22.03.2018
Správu schválil:  Ing. Stanislav Sipko

Poznámka:
Správu zo ZPC je potrebné vypracovať do 10 pracovných dní od jej ukončenia a v elektronickej forme zaslať na Sekciu medzinárodnej spolupráce MŠVVaŠ SR.